Diari Oficial de la Generalitat Valenciana


Sumari del DOGV 9499, del 28-12-2022 (2022/12296)

RESOLUCIÓ de 7 de desembre de 2022, de la Direcció General de Formació Professional i Ensenyaments de Règim Especial, d'assignacions econòmiques extraordinàries a centres docents públics per a sufragar les despeses derivades de l'organització dels campionats autonòmics de Formació Professional CV-Skills que tindran lloc el mes de març de l'any 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12043


Data del document
:   07-12-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 7 de desembre de 2022, de la Direcció General de Formació Professional i Ensenyaments de Règim Especial, d'assignacions econòmiques extraordinàries a centres docents públics per a sufragar les despeses derivades de l'organització dels campionats autonòmics de Formació Professional CV-Skills que tindran lloc el mes de març de l'any 2023. [2022/12832]  
En el marc del desé objectiu temàtic del Fons Social Europeu, referit a la inversió en educació, formació i formació professional per a l'adquisició de capacitats i l'aprenentatge permanent, el Ministeri d'Educació i Formació Professional finança les accions de difusió i millora de la qualitat de la Formació Professional del sistema educatiu (Qualitat). Aquestes tenen com a objectiu específic l'augment de la participació en la Formació Professional de grau mitjà i superior, i la millora de la qualitat de la Formació Professional, i s'articulen a través dels crèdits distribuïts a les comunitats autònomes.  
  
En la mateixa línia, el Marc de referència espanyol d'assegurament de la qualitat, en concordança amb el Marc de referència europeu de garantia de qualitat, té com a objectiu general garantir i millorar la qualitat de la Formació Professional del sistema educatiu pel que fa a sistemes (administracions implicades) i a centres proveïdors de Formació Professional, i donar així resposta a les necessitats en els àmbits nacional, regional i local, a les recomanacions europees i a les que pogueren sorgir dins de l'àmbit dels interlocutors socials.  
Així, l'Acord de la Comissió General d'Educació de 29 de setembre de 2021, publicat mitjançant la Resolució de la Secretaria General de Formació Professional de data 14 de desembre de 2021, defineix els criteris de distribució, així com el repartiment resultant del crèdit destinat l'any 2021 al Programa de cooperació territorial de qualitat en Formació Professional del sistema educatiu espanyol. Entre les accions a desenvolupar, que es recullen sota la denominació de «Qualitat 2021», es troben les accions de difusió referides a l'organització i la participació en els campionats autonòmics i estatals de Formació Professional (d'ara en avant, CV-Skills i SpainSkills, respectivament), així com la participació en els campionats europeus, EuroSkills, i mundials, WorldSkills, de Formació Professional.  
En virtut d'aquest acord, la Comunitat Valenciana és beneficiària de la quantitat de 610.614,15 euros, per a l'any 2022, consignada en l'aplicació pressupostària 18.05.322b.454.01 dels pressupostos generals de l'Estat per a 2021 i destinada al desenvolupament de les esmentades accions de qualitat en Formació Professional del sistema educatiu espanyol, susceptibles de cofinançament pel Fons Social Europeu en el marc financer 2021-2027.  
En aquest àmbit, la Direcció General de Formació Professional i Ensenyaments de Règim Especial de la Conselleria d'Educació, Cultura i Esport de la Generalitat Valenciana té la representació oficial i la delegació autonòmica davant el Ministeri d'Educació i Formació Professional per a l'organització de CV-Skills amb caràcter biennal.  
  
Pel que fa a això, la Resolució de 16 de juny de 2022, de la Conselleria d'Educació, Cultura i Esport, per la qual es convoca la selecció de docents que actuaran com a coordinadors tècnics de les modalitats de competició que es convoquen en els pròxims campionats de Formació Professional CV-Skills 2023, estableix que les funcions d'aquests coordinadors tècnics són, entre altres, les següents:  
  
· Valorar la infraestructura necessària per a dur a terme la competició, ajustant-se al pressupost establit per a la seua modalitat de competició.  
· Verificar, abans del començament de la competició, que es disposa de la infraestructura i dels mitjans necessaris per al desenvolupament de les activitats programades, d'acord amb la descripció tècnica de cada modalitat de competició.  
· Comprovar l'operativitat dels equips, la disponibilitat de les eines i els materials necessaris per al desenvolupament de les proves i el compliment de les normes establides, incloent-hi les normes de seguretat, higiene i salut en la zona de competició.  
· Disseny i muntatge de les proves pròpies de cada modalitat de competició en el lloc en què aquesta s'ubique.  
L'execució del disseny i el muntatge de les proves, així com el desenvolupament d'aquestes, requereix que el personal coordinador tècnic dispose de recursos econòmics suficients per a poder efectuar les actuacions que a aquest efecte resulten necessàries.  
La pròxima competició tindrà lloc a València, en el lloc que es determine, del 27 al 31 de març de 2023, ambdós inclosos.  
En la Resolució de 8 de novembre de 2022, de la Direcció General de Formació Professional i Ensenyaments de Règim Especial, per la qual es resol la convocatòria de la selecció de docents que actuaran com a coordinadors tècnics de les modalitats de competició que es convoquen en els pròxims campionats de Formació Professional Comunitat Valenciana Skills 2022, en el campionat nacional SpainSkills que tinga lloc després i, si és el cas, en els campionats internacionals EuroSkills i WorldSkills es va publicar la llista de professorat seleccionat per a exercir la coordinació tècnica per als pròxims campionats autonòmics.  
  
Per tot el que s'ha exposat fins al moment, la Conselleria d'Educació, Cultura i Esport, a través de la Direcció General de Formació Professional i Ensenyaments de Règim Especial, emet aquesta resolució, en la qual s'exposen les dotacions econòmiques assignades als centres educatius públics on estan destinats els docents coordinadors tècnics seleccionats. Dotacions que garanteixen l'organització i el desenvolupament de les competicions de CV-Skills en les condicions adequades a la consecució dels objectius següents: a) promoció dels estudis de Formació Professional, b) estímul i motivació de l'alumnat, c) millora de la qualitat de la Formació Professional, d) reconeixement de la tasca realitzada pel professorat i e) establiment de vincles entre professionals, professorat i alumnat de les especialitats convocades. Amb això, aquesta resolució constitueix una aposta per la innovació, la transferència de coneixement, la qualitat i l'excel·lència en la Formació Professional.  
  
Per això, en l'exercici de les atribucions conferides en el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i en virtut del que s'ha exposat, resolc:  
  
Primer. Objecte  
Concedir assignacions econòmiques extraordinàries als centres docents on està destinat el professorat seleccionat, mitjançant la Resolució de data 8 de novembre de 2023 (DOGV 9471, 16.11.2022), per a exercir la coordinació tècnica en els pròxims campionats autonòmics.  
  
Els centres susceptibles de rebre assignació econòmica són els publicats en l'annex I d'aquesta resolució.  
  
Segon. Finançament  
El finançament de les quantitats assignades als centres públics, amb caràcter de despesa extraordinària de funcionament, s'abonarà a càrrec del capítol 2 del programa pressupostari 51.01.32.329.26 del pressupost de la Generalitat de l'any 2022, dins del crèdit destinat pel Ministeri d'Educació i Formació Professional per al Programa de cooperació territorial de qualitat en Formació Professional del sistema educatiu espanyol, al qual s'adjudica un total de 455.758,20 euros.  
  
Tercer. Quanties  
S'assignen les quanties econòmiques determinades en l'annex I d'aquesta resolució.  
  
Quart. Inversió de la dotació  
Les dotacions econòmiques assignades es destinaran a sufragar les despeses ocasionades des de la data de publicació de la resolució i fins al dia 30 d'abril de 2023, sempre que tinguen el seu origen en l'organització i el desenvolupament de les competicions en les modalitats convocades.  
  
Cinqué. Percepció de les dotacions econòmiques  
El lliurament de l'assignació econòmica es realitzarà per transferència bancària al centre docent mitjançant una ordre de pagament en ferm, a proposta de la Conselleria d'Educació, Cultura i Esport, a càrrec del pressupost anual de l'exercici 2022.  
Sisé. Justificació  
1. Atés el caràcter de sobredotació per despesa extraordinària de funcionament, el centre docent especificarà els ingressos i les despeses que es produïsquen per raó d'aquesta convocatòria en els documents de control de l'activitat econòmica.  
Els centres adjuntaran la justificació de l'import de l'assignació econòmica concedida al balanç anual que han d'efectuar, d'acord amb el que es disposa en l'Ordre de 18 de maig de 1995, de la Conselleria d'Educació i Ciència (DOGV 2526, 09.06.1995).  
2. El centre guardarà les factures o documents de valor probatori equivalent amb validesa en el tràfic juridicomercantil o amb eficàcia administrativa de les despeses efectuades per a posteriors comprovacions de la inversió amb data compresa entre la publicació d'aquesta resolució i el 31 de desembre de 2027.  
3. Tant la dotació percebuda pel centre com les despeses al seu càrrec s'inscriuran només siga possible, des de la data d'efectes, en els apartats corresponents de la gestió econòmica en ITACA.  
  
4. La dotació percebuda pel centre educatiu s'inscriurà en l'apartat d'ingressos de la gestió econòmica d'ITACA.  
5. El centre haurà d'invertir exclusivament per al fi previst la totalitat de la quantitat econòmica que se li assigne. En cas que el centre dispose d'un romanent després d'abonar la totalitat de les factures (despeses) corresponents al programa per al qual es percep la dotació econòmica, es procedirà al reintegrament a la Generalitat.  
6. El centre està obligat a realitzar i a remetre a la Direcció General de Formació Professional i Ensenyaments de Règim Especial la documentació justificativa dels crèdits assignats en qualsevol dels dos períodes indicats a continuació: a) des de la data de publicació d'aquesta resolució i fins al dia 31 de desembre de 2022, i b) des del dia 1 de gener de 2023 fins al dia 31 de maig de 2023.  
7. El procediment que regirà l'enviament de la documentació justificativa dels crèdits assignats serà el contingut en les instruccions de justificació econòmica emeses per la Direcció General de Formació Professional i Ensenyaments de Règim Especial.  
8. La justificació dels crèdits estarà formada per la documentació següent:  
a) Memòria tecnicoeconòmica de les actuacions realitzades, indicant-hi entre altres, els mètodes de gestió utilitzats en l'execució i els tipus de despeses en què s'ha incorregut.  
b) Relació de factures o documents comptables de valor probatori equivalent. Aquesta relació haurà de contindre:  
b.1. Pel que fa a les despeses efectuades: aprovació de la despesa, factura o document de valor probatori equivalent i document de conformitat en la recepció.  
b.2. Pel que fa als pagaments efectuats: resguard de la transferència bancària de pagament i resguard de realització efectiva de pagament.  
b.3. Pel que fa a la comptabilitat de les actuacions: document comptable d'ITACA que reflectisca l'anotació de l'operació realitzada.  
c) Diligència explicativa de factures electròniques.  
d) Presa de coneixement del cofinançament de l'actuació.  
e) Certificat de tinença i custòdia de la documentació.  
f) Document justificatiu desplaçaments.  
g) Si escau, altres documents que es recullen en les instruccions de justificació.  
  
Seté. Delegació  
S'autoritza en la persona titular de la Direcció General de Formació Professional i Ensenyaments de Règim Especial la facultat d'adoptar les mesures oportunes per al compliment i l'aplicació d'aquesta resolució i també per a resoldre i notificar totes les incidències que es plantegen en la seua interpretació i execució.  
  
Huité. Informació, publicitat i difusió  
El centre haurà de remetre a la Direcció General de Formació Professional i Ensenyaments de Règim Especial informació relativa a l'organització i el desenvolupament de les competicions en què participen amb la finalitat de facilitar la publicitat i la difusió de la competició autonòmica CV-Skills.  
  
  
  
Nové. Renúncies i substitucions  
Vista la renúncia del professor José Manuel Luna Vicente, nomenat coordinador tècnic de la modalitat de Tecnologia de l'Automòbil en la Resolució del 8 de novembre de 2022 (DOGV 9471, 16.11.2022), en data 17 de novembre de 2022, es procedeix al nomenament de Susana Doménech Martínez, la següent persona de la llista d'espera publicada en la mateixa resolució, com a coordinadora tècnica autonòmica de la modalitat de Tecnologia de l'automòbil. De la mateixa manera, es concedeix l'assignació econòmica corresponent al centre de destí de la citada professora, tal com apareix en l'annex I d'aquesta resolució.  
  
València, 7 de desembre de 2022.- El director general de Formació Professional i ensenyaments de Règim Especial (p. d. R 13.04.2022; DOGV 9328, 29.04.2022): Manuel Gomicia Giménez.